7 POSĖDIS

**SPRENDIMAS**

**Dėl MOKESČIO DYDŽIO UŽ MOKINIŲ NEFORMALŲJĮ ŠVIETIMĄ NUSTATYMO IR MOKESČIO DYDŽIO UŽ MOKINIŲ NEFORMALŲJĮ ŠVIETIMĄ MOKĖJIMO KAUNO R. SPORTO MOKYKLOJE IR KAUNO R. DZIUDO IR JOJIMO SPORTO MOKYKLOJE TVARKOS APRAŠO PATVIRTINIMO**

2022 m. rugpjūčio 25 d. Nr. TS-287

Kaunas

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu ir 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, Kauno rajono savivaldybės taryba nusprendžia:

1. Nustatyti mokesčio dydį už mokinių neformalųjį švietimą Kauno r. sporto mokykloje:

1.1. bokso, lengvosios atletikos, irklavimo, stalo teniso, šaudymo, rankinio, gimnastikos ir kitos sporto šakos – 7,00 Eur vienam mokiniui per mokslo metų mėnesį;

1.2. sportinių šokių, futbolo sporto šakos – 15,00 Eur vienam mokiniui per mokslo metų mėnesį;

1.3. plaukimo sporto šaka – 18,00 Eur vienam mokiniui per mokslo metų mėnesį.

2. Nustatyti mokesčio dydį už mokinių neformalųjį švietimą Kauno r. dziudo ir jojimo sporto mokykloje:

2.1. dziudo sporto šaka – 10,00 Eur vienam mokiniui per mokslo metų mėnesį;

2.2. žirginio sporto šaka – 15,00 Eur vienam mokiniui per mokslo metų mėnesį.

3. Patvirtinti mokesčio dydžio už mokinių neformalųjį švietimą mokėjimo Kauno r. sporto mokykloje ir Kauno r. dziudo ir jojimo sporto mokykloje tvarkos aprašą(pridedama).

4. Pripažinti netekusiu galios Kauno rajono savivaldybės tarybos 2016 m. rugpjūčio 25 d. sprendimą Nr. TS-248 „Dėl mokesčio dydžio už neformalųjį vaikų švietimą nustatymo ir mokesčio už šio tipo paslaugas mokėjimo Kauno rajono sporto mokykloje ir Kauno rajono dziudo ir jojimo sporto mokykloje tvarkos aprašo patvirtinimo“.

5. Nustatyti, kad šis sprendimas įsigalioja 2022 m. rugsėjo 1 d.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2022 m. rugpjūčio 25 d. sprendimu Nr. TS-287

**MOKESČIO DYDŽIO UŽ MOKINIŲ NEFORMALŲJĮ ŠVIETIMĄ MOKĖJIMO KAUNO R. SPORTO MOKYKLOJE IR KAUNO R. DZIUDO IR JOJIMO SPORTO MOKYKLOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio dydžio už mokinių neformalųjį švietimą mokėjimo Kauno r. sporto mokykloje ir Kauno r. dziudo ir jojimo sporto mokykloje (toliau – Sporto mokyklos) tvarkos aprašas (toliau – Aprašas) reglamentuoja mokesčio už mokinių neformaliojo švietimo (toliau – neformalusis švietimas) paslaugas mokėjimo ir lengvatų taikymo (atleidimo nuo mokesčio ar jo dalies) tvarką.

2. Šiame Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**mokesčio mokėjimo tvarka**

3. Savivaldybės tarybos nustatyto dydžio mokestis mokamas už einamąjį mėnesį iki 25 dienos (vasario ir gruodžio mėnesiais iki 20 dienos) į nurodytą Sporto mokyklų sąskaitą.

**III SKYRIUS**

**ATLEIDIMO NUO MOKESČIO AR JO DALIES TVARKA**

4. Nuo mokesčio atleidžiami:

4.1. mokiniai, kuriems nustatytas neįgalumo lygis,pateikę neįgalumą patvirtinančius dokumentus;

4.2. mokiniai iš nepasiturinčių šeimų, gaunančių socialinę pašalpą, pateikę pažymas apie gaunamą socialinę pašalpą;

4.3. likę be tėvų globos vaikai (iki 18 metų), kuriems įstatymų nustatyta tvarka paskirta laikinoji ar nuolatinė globa (rūpyba) institucijoje, pateikę statusą patvirtinančius dokumentus;

4.4. mokiniai iš šeimų, kuriose auginami trys ir daugiau vaikų, pateikę šeimos sudėtį patvirtinančius dokumentus;

4.5. jei mokinys nelankė įstaigos visą einamąjį mėnesį ir pateikė gydytojo pažymą (jos kopiją) arba motyvuotą tėvų (globėjų, rūpintojų) prašymą;

4.6. mokinių vasaros atostogų ar mokytojų kasmetinių atostogų metu;

4.7. jei vieną mėnesį ar daugiau neformaliojo švietimo programa nevykdoma dėl nepaprastosios padėties, ekstremalios situacijos ar karantino bei kitų objektyvių priežasčių.

5. Nuo 50 proc. mokesčio atleidžiami:

5.1. Lietuvos jaunių čempionatų nugalėtojai, Lietuvos jaunimo ir suaugusių čempionatų nugalėtojai ir prizininkai vienusmetus nuo pasiekto rezultato datos;

5.2. mokiniai, nelankę įstaigos 14 dienų per einamąjį mėnesį ir pateikę gydytojo pažymą (jos kopiją) arba kitą svarbias priežastis patvirtinantį dokumentą (jo kopiją).

6. Tėvai (globėjai, rūpintojai), kurių vaikams gali būti taikomos Aprašo 4 ir 5 punktuose nustatytos lengvatos, Sporto mokyklų direktoriams pateikia atleidimo kriterijus atitinkančius dokumentus:

6.1. prašymą;

6.2. pažymą apie šeimos sudėtį;

6.3. asmens tapatybę patvirtinantį dokumentą;

6.4. pažymą apie gaunamą socialinę pašalpą;

6.5. neįgalumą patvirtinančius dokumentus;

6.6. dokumentus, apie nustatytą laikinąją ar nuolatinę globą (rūpybą) institucijoje.

7. Dokumentai, pagal kuriuos atleidžiama nuo mokesčio ar jo dalies mokėjimo, pateikiami iki einamųjų metų rugsėjo 20 d. Dokumentus pateikus vėliau, mokestis už praėjusį laiką neperskaičiuojamas, išskyrus atvejus, kai socialinė pašalpa yra paskirta už praėjusį laikotarpį.

8. Jei mokinio tėvai (globėjai, rūpintojai) laiku nepateikia reikiamų dokumentų dėl atleidimo nuo mokesčio ar jo dalies mokėjimo, mokestis skaičiuojamas bendrąja tvarka.

9. Atleidimas nuo mokesčio ar jo dalies įforminamas Sporto mokyklų direktorių įsakymais.

**IV SKYRIUS**

**BAIGIAMOSIOS NUOSTATOS**

10. Direktoriaus sprendimas dėl atleidimo nuo mokesčio ar jo dalies galioja einamuosius mokslo metus, išskyrus Apraše nurodytus atvejus. Pasikeitus aplinkybėms, dėl kurių mokinys nuo mokesčio ar jo dalies buvo atleistas, lengvata netaikoma nuo aplinkybių atsiradimo dienos.

11. Jeigu dėl nepateisinamos priežasties mokestis nesumokamas ilgiau kaip du mėnesius, Sporto mokyklų direktoriai turi teisę išbraukti mokinį iš sąrašų, tačiau ne anksčiau kaip praėjus 15 dienų nuo dienos, kai apie tokį sprendimą raštu informavo mokinio tėvus (globėjus).

12. Tėvai (globėjai), nuslėpę ar pateikę neteisingus duomenis, reikalingus atleisti nuo mokesčio ir dėl to neteisėtai buvo atleisti nuo mokesčio mokėjimo, privalo Sporto mokykloms sumokėti nesumokėtą mokestį ar jo dalį. Nesumokėjus mokesčio ar jo dalies, jis išieškomas teisės aktų nustatyta tvarka.

13. Gautos lėšos už mokinių neformalųjį švietimą naudojamos Sporto mokyklų varžyboms, sporto renginiams, inventoriui įsigyti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_